Slaba deklinacija – die schwache Deklination

**N-Deklination** ili **die schwache Deklination** je promena određene grupe imenica u nemačkom jeziku. Nazivamo je **slaba ili N deklinacija**, zato što potpuno netipično, za nemački jezik ***da imenice dobijaju nastavak -n u sva tri zavisna padeža jednine: genitiv, dativ akuzativ.***  
  
Ovako se dekliniraju sledeće imenice:

1. **Imenice muškog roda** su najviše zastupljene kod ove vrste deklinacije.  
- Imenice **muškog roda**, koje se završavaju na **– e** i to one koje označavaju po grupama:

**osobe:****der** Kollege, **der** Kunde, **der** Junge, **der** Nomade

**pripadnike naroda**: **der** Grieche, **der** Russe, **der** Chinese*,*

**životinje:** **der** Hase, der Affe, **der** Rabe

**Primer N-deklinacije – imenice muškog roda**

|  |  |  |
| --- | --- | --- |
| Padež | Jednina | Množina |
| Nominativ | **der** Hase | **die** Has**en** |
| Genitiv | **des** Hase**n** | **der** Has**en** |
| Dativ | **dem** Hase**n** | **den** Has**en** |
| Akkuzativ | **den** Hase**n** | **die** Has**en** |

Dakle, imenice iz ove grupe, koje se dekliniraju po N-deklinaciji, uvek imaju **nastavak za množinu –en kod imenica muškog roda.**

2. Određen broj imenica muškog roda, koje označavaju **živa bića,** Lebewesen, **osobe** ali i **životinje**  
- der Herr, der Mensch, der Graf, der Prinz, der Bauer, der Kamerad, der Elefant

**Važno:** Kako ćemo znati da li se neka imenica muškog roda deklinira po ovoj vrsti deklinacije. Pogledaćemo oblik množine, ako je **nastavak -en u množini** onda je to N deklinacija.

* Imenice muškog roda **latinskog porekla**, koje se npr. završavaju na:

- **and/ant:** **der** Musikant, **der** Demonstrant, **der** Elefant, **der** Doktorand  
- **ent:** **der** Referent, **der** Student, **der**  Dozent,  
- **ist**: **der** Artist, **der** Journalist, **der** Terrorist  
- **at**: **der** Demokrat, **der** Diplomat,

* Imenice **ženskog rod**a, koje **u množini imaju nastavak -en**. Za njih važi pravilo da nastavak - en dobijaju **samo padeži u množini**  
  - **die** Uhr, **die** Stirn, **die** Wiese, **die** Zunge

|  |  |  |
| --- | --- | --- |
| Padež | Jednina | Množina |
| Nominativ | **die** Uhr | **die** Uhr**en** |
| Genitiv | **der** Uhr | **der** Uhr**en** |
| Dativ | **der** Uhr | **den** Uhr**en** |
| Akuzativ | **die** Uhr | **die** Uhr**en** |

**Da napravimo pregled ili zaključak**

-**Manji broj imenica** u nemačkom jeziku se menja po slaboj deklinaciji

*-* radi se samo o nekim imenicama muškog i ženskog roda**\***

- **sve što smo do sada naučili** o promenama i nastavcima kod svih vrsta članova i drugih pratioca imenica, **važi i dalje**

- menja se samo onaj deo, koji govori o padežnim nastavcima (pogledaj genitiv i dativ jednine a nročito množine)

- **imenice u svim padežima**, sem nominative u slaboj deklinaciji – n deklinacija dobijaju **nastavak - (e)n**

- obično prepoznajemo, koje su to imenice muškog roda, tako što im pogledamo **nastavak za množinu; nastavak -en** ukazuje na imenice koje se dekliniraju po slaboj deklinaciji

\***Napomena**: U nekim gramatikama(PONS i druge) ćete naći imenice ženskog roda obuhvaćene ovom vrstom deklinacije a u nekima ne, da ne bude zabune. Ja sam se ipak odlučila da obuhvatim i ženski rod.

**Još jedna napomena** *– u svakodnevnom govoru veoma često se ne primenjuju pravila* ***–N deklinacije****, što znači da nećete čuti nastavak –n u zavisnim padežima. Ipak moramo obratiti pažnju, po prihvaćenim gramatičkim pravilima to je neprihvatljivo.*